વિપક્ષી કોંગ્રેસ પાર્ટીના ઉમેદવાર લક્ષ્મી હેબ્બાલકર પર નિશાન સાધતા તેમણે કહ્યું હતું કે જે લોકો બાબરી મસ્જિદનું નિર્માણ ઈચ્છે છે અને ટીપુ જયંતી મનાવે છે, તેમણે કોંગ્રેસને વોટ આપવો જોઈએ. જે લોકો રામમંદિરનું નિર્માણ ઈચ્છે છે અને શિવાજી મહારાજની જીત ઈચ્છે છે, તેઓ ભાજપને વોટ આપશે. આ નિવેદન માટે તેમની વિરુદ્ધ એફઆઈઆર પણ નોંધાઈ હતી. પરંતુ ચૂંટણીના પરિણામો આવવાની સાથે જ સ્પષ્ટ થઈ ગયું કે જનતા માટે મુદ્દો હિન્દુ-મુસ્લિમ નહીં પણ રોટી, કપડા અને મકાન જેવી મૂળભૂત આવશ્યકતાઓનો છે અને તેને મહત્ત્વપૂર્ણ સમજનાર જનપ્રતિનિધિ તેમને જોઈએ છે. પાટિલને લક્ષ્મીએ હાર આપી છે અને સાથે બેગણા વોટ મેળવ્યા છે.